
T 
a parce cu pa cuido di grandinan 
mester placa ta hunga un rol gran- 
di pa Gobierno. A pesar di e situacion 
di un costo di bida costoso na Aruba, 
gobierno ta draai rond y no kier cumpli 
cu e gastonan den e area aki. No sola- 
mente e gastonan, pero e responsabili- 
dad pa cuida di e grandi, cu nan tin un 
bon calidad di bida. 
E diferencia di opinion entre SABA, 
encarga cu e casnan di cuido na Aruba, 
y Gobierno a yega te den un caso 
sumario na Corte. Un tipo di caso cu 
ta pa yega na decision of acuerdonan 
rapido, pero no ta ilustra e seriedad di 
e situacion cu SABA ta pasa aden, cu 
no por cumpli cu derecho di su traha- 
donan. Tin trahadonan a fayece sin 
haya loke cu nan mester haya. 
E sindicato cu ta representa gran parti 
di trahadonan di SABA den curso di 
ayera a informa cu “e unico berdad 
cu tin memey di e discusion entre 
Gobierno y SABA ta cu e trahadonan 
mes NO a haya e placa!” 
E sindicato ta splica den un informe cu 
den e ultimo luna(nan), pa no bisa aña, 
trahadonan SABA ta bibando den un 
tension enorme. No mester lubida cu 
trahadonan di SABA tambe a pasa den 
e parti di cortamento den nan salario. 
Esaki hunto cu presion di trabao y 
menos entrada, tur a haci un efecto. 
Hunto cu esaki pa hopi aña caba algun 
trahado ta wardando riba un placa cu 
a keda debe nan, pa falta di paga e 


salario manera mester ta. E reclamo 
aki ta wordo yama ‘rechttrekking’ y ta 
awor tambe parti di e discusion entre 
Gobierno y SABA. 


Minister Arends a dicidi di laga haci un 
‘stukken onderzoek’. 
Despues di e reclamo di SEPPA, Minister 
Ursell Arends a informa e sindicato cu 
gobierno ta bay laga haci un investig- 
acion pa saca afo si gobierno a paga 
e placa aki di ‘rechttrekking’ si of no 
(manera cu ya ta ser bisa) of ta SABA 
a haya e placa aki y no a paga e traha- 
donan, of kico a pasa. SABA tambe ta 
bisa cu nan no a haya e placa ! 


SEPPA ta señala den e informe cu gobi- 
erno su enfoke ta pa un control di placa 
cu lo a wordo duna na SABA durante 
di e añanan 2017 pa 2021 y kier sa 
si esakinan en berdad a wordo uza 
pa e meta pa cual nan tabata destina. 
Tur esaki tin di haber cu e inpassing 
di e structura salarial di e personal 
den cuido niveau 3, ehecucion di e 
VU regeling (pa esnan cu tabata den 
servicio te cu 1 januari 2011 y no tin 
areglo di pensioen), tambe a bin aden 
cuestionamento di e placa di zak-y 
kleedgeld di of pa nos grandinan. Pero 
ta wak cu tambe kier analisis di e gasto 
di construccion di un pida na e local- 
idad di San Pedro di Verona. “Pues, bo 
ta mira claramente cu awor e reclamo 
di e trahadonan a cay den full un inves- 
tigacion y ta p’esey nos ta bisa cu e 
reclamo ta memey di e bay bin di SABA 
y Gobierno. Aunke tin mas punto cu 
gobierno lo a pidi claridad y esakinan 
tur ta bin acerca.” 
Ta e resultado di e investigacion aki 
ta interesante, ya cu ta aki trahado 
ta haya claridad kende ta papiando 
e berdad. Pa asina tur hende haya sa 
kico a pasa, ken debe ken y con ta bay 


paga. Mientras cu enfoke ta riba e 
Kortgeding di SABA contra Gobierno, 
si SABA a perde of Gobierno a gana, of 
vice versa, e no por keda sin atende 
e tema di subsidio y e regla- of condi- 
cionnan pa esaki. Tur dos banda mester 
cumpli !. Awor si esaki no wordo solu- 
ciona, e ta bisto cu ta e Grandi- of 
trahadonan ta wordo perhudica. 


Maneho di nos Grandinan ta respon- 
sabilidad di un Pais ! 
E responsabilidad pa e maneho di nos 
grandinan ta di un pais. E no ta di 
ningun instancia su so, pues tampoco 
SABA. Menos si bo ta depende di placa 
di subsidio. Cu tur loke ta pasando, ta 
nos Grandinan y trahadonan ta den 
risico di e decisionnan cu por cay. 
“Nos no por permiti cu un tema asina 
delicado manera “Nos Grandinan” 
ta wordo uza como medio pa haya 
rason. SEPPA ta pidi tanto SABA como 
Gobierno pa reflexiona riba e situacion 
reinante. E problema andando por 
tin consecuencia pa nos tur, pa nos 
Grandinan, pa trahado y pa un comu- 
nidad. E lo mustra con poco balor nos 
tin pa nos hendenan y un pais defici- 
ente cu no por garantisa nos grand- 
inan un maneho adecua. Sigur si SABA 
y Gobierno no yega na otro. SABA ta 
ricibi placa di subsidio (ta di pueblo) 
y Gobierno ta representa pueblo, ta 
responsabel pa e maneho di nos gran- 
dinan y por lo tanto por pidi claridad 
con e uzo di e placa di pueblo a bay. E 
claridad of e transparencia aki mester 
t’ey tur momento y sin excuus! SEPPA 
ta adverti tambe cu nos ta vigilante na 
e direccion cu ambos partido kier tuma. 
Trahadonan ta cla eynan pa defende 
nos grandinan y nan cupo di trabao y 
ta spera tambe cu no ta creando wega 
pa bolbe rek y no paga trahado placa 
cu debe nan.” 


SEPPA ta vigila e situacion 


Grandinan y trahadonan pega memey 
di e disputa entre SABA y Gobierno 

U 
n abuso di marca mayor, es mas e cos aki ta un crimen 
contra comunidad ya cu e tipo di comerciantenan ey, ta 
hunga cu salud y bida di hende. 


Un post ayera riba Facebook di e ciudadano di inicial A.L. 
ta mustra con comerciantenan Chines ta sigui abusa di 
consumidonan y tur esaki pa falta di un control adecuado di 
parti di departamentonan moderno. 


Mustrando un saco di hariña blanco, por tuma nota cu riba 
e saco aki, e Chines a dicidi di cubri e fecha oficial cu e 
producto ta expira y a bira pone un fecha nobo cual tabata 
te cu December di 2024. 


E ciudadano a sigui mustra cu den e saco di hariña aki, ya 
tabatin bichinan cu acumula den e saco confirmando cu ta 
un producto hopi bieu y cu lo a wordo contamina pa motibo 
cu e no tabatin bon empaketa. 


Pa colmo a hinca e saco di hariña aki den un saco di plastic 
pa e no plama for di otro loke ta bolbe confirma con bieu e 
producto aki ta. 


E hecho cu ta permiti e cosnan aki sosode, ta hopi serio ya 
cu den pasado durante di varios siman, autoridadnan sani- 
tario como policial, tabata bishita negoshinan di cuminda y 
supermercadonan pa un control rigoroso. 


Diripiente durante di pandemia esaki a cancela pero despues 
cu a habri tur cos bek, a control aki nunca a bay bek den 
accion loke ta pone hopi comerciantenan sinberguensa y sin 
gevoel, ta abusa di e forma aki di consumidonan aki. 


E rabia di e ciudadano tabata grandi ya cu e ta considera 
esaki como un abuso cu a bin ta tumando luga pa algun 
aña caba pero caminda gobierno no ta actuando contra di e 
forma di procede ilegal aki. 


Pueblo no por sigui bira victima di e tipo di abusado nan aki, 
ya cu e cosnan aki ta algo hopi serio contra cual mester tin 
un multa hopi halto ya cu di otro forma e hendenan aki no 
ta stop di comete e tipo di crimen aki contra consumidonan. 


Awor tin un situacion crea pa e propio comerciantenan 
sinberguensa aki, caminda mas cu nunca gobierno tin cu 


ordena un control rigoroso ya cu awor ta existi e posibilidad 
cu lo por tin mas producto cu nan fecha a vence pero cu e 
tipo di comerciantenan aki, ta cambia e fecha pa sigui saca 
ganashi a costo di salud y bida di comunidad. 


Denuncia serio di consumido 


Supermercado ta cambia 
“expiration date” riba productonan 

Ministro di Husticia y Asunto Social ta anuncia cu entrante 12 mei 
2023 segun Ley di Molester, durante 30 dia lo tin oportunidad pa un 
y tur tuma conocemento na Departamento di Legislacion y Asunto 
Huridico, Schotlandstraat 53 di un peticion di permiso cu a ser 
haci pa un instalacion di gas di 1x 250 galon na J.G. Emanstraat 
72-A. Den e periodo aki tur hende por expresa por escrito nan 
desacuerdo cu dunamento di e permiso menciona. Esaki mester ta 
dirigi na Ministro di Husticia y Asunto Social mediante director di 
Departamento di Legislacion y Asunto Huridico, Schotlandstraat 
53. 


T 
in hopi actividad politico tumando luga pa 
algun luna caba caminda varios reunion ta 
tumando luga principalmente den fin di siman, 
caminda politiconan ta informando nan sostene- 
donan. 


Lider di MEP aña pasa a yega di haci e obser- 
vacion cu campaña a inicia pero sin cu esaki 
tabata algo oficial pero cu tin rumor consistente 
ta mustrando cu gabinete Wever Croes II su 
dianan ta conta. 
Fuera di reunionnan cu sostenedonan, activi- 
dadnan pa recauda fondo a aumenta formal- 
mente caminda practicamente tur siman, tin 
politiconan cu ta tene actividadnan pa recauda 
fondo pa un eventual campaña. 


AWEMainta tambe ta ricibi informacionnan di e 
actividadnan aki y loke a resalta den mayoria 
di e actividadnan aki, ta cu tin un trendo nobo 
lantando cabes den e arena politico, esta cu 
varios partido no ta busca un mandato completo 
di pueblo manera tabata e caso den pasado cu 
partido MEP y AVP. 


E tendencia nobo ta birando e lucha pa haya 
sosten pa asina por logra un of dos asiento 
den Parlamento cual eventualmente lo conduci 
hasta na participacion den cualkier gobierno di 


Trend nobo den politica 


Un of dos asiento pa forma parti di gobernacion di e pais 


coalicion. Varios politico di partidonan chikito ta sigui insisti cu pueblo 
votado tin cu kibra cu e politica tradicional di vota pa e dos parti- 
donan grandi loke ta confirma cu nan no tin interes pa presenta un lista 
completo cu 29 candidato pa eleccion pero simplemente algun candi- 
dato cu lo yuda principalmente e lider di partidonan chikito aki, logra 
drenta Parlamento of hasta bira un minister di un gobierno di coalicion. 


Gabinete Wecver Croes I a habri wowo di hopi politico aki na Aruba, 
caminda como partido grandi cu a saca menos voto cu AVP den elec- 
cion, a logra di haya dos aliado den partido POR di Otmar Oduber cu a 
logra dos asiento y partido RED cu a logra un asiento pa saca AVP for di 
gobernacion. 


E fenomeno di e poder di un of dos asiento den Parlamento, a bira 
mas fuerte den eleccion adelanta di 2021 caminda partido MEP a crea 
un scenario na su bentaha cu eleccion prematuro caminda el a elimina 
totalmente su dos partnernan di coalicion, ya cu ningun di dos a saca 
representante den Parlamento y como tal mester a forma un coalicion 
cu otro partidonan chikito. 


Partido MAS di Marisol Lopez Tromp a logra dos asiento, sigui pa partido 
RAIZ tambe cu dos asiento. 
Partido Accion 21 tambe a logra un asiento den e proceso pero tabata 
dificil pa MEP traha atrobe cu Marisol Lopez Tromp kende Evelyn a caba 
di retira como Minister den su gabinete na 2020 mientras cu no tabatin 
confiansa den Miguel Mansur di partido Accion 2. 
Asina RAIZ cu solamente 5481 voto., a dicidi di forma coalicion cu 
partido MEP pa un mayoria minimo di 11 asiento. 


Realidad di e caso aki tabata cu si RAIZ no a forma coalicion cu MEP, e 
ora pueblo lo por a haya un gobierno di coalicion entre partido AVP cu 
7 asiento, hunto cu RAIZ cu dos asiento, MAS tambe cu dos asiento y 
partido Accion21 c’un asiento pa un mayoria mas solido di 12 asiento. 


E posibilidad aki cu no a cristalisa a habri caminda cu esaki ta existi 
den futuro procesonan electoral caminda politiconan a cuminsa mira 
y sostene c’un partido chikito por tin e poder den un coalicion y kier 
carga responsabilidad cu en realidad pueblo no ta duna nan. 


E tendencia aki ta creciendo y esaki ta notabel den desaroyonan politico 
cu a bin ta tumando luga den comunidad. 

total di indicacionnan canceroso den casi un di cada tres participante 
den un test clinico na Merca. E resultadonan ta preliminar y no ta nifica e 
curacion definitivo, pero esnan responsabel di e experimento aki ta hopi 
optimista. “Nos ta kere cu e remedi aki ta extraordinariamente eficaz y 
nos ta spera cu e ta na alcance di tur e pashentnan cu mester di esaki,” 
dokter Ghayas Issa, di Centro Oncologico MD Anderson di Universidad 
di Texas, a expresa. E leucemia mieloide agudo ta ataca den e fabrica 
di e celulanan di sanger – e merg (tutu) di e wesonan – y ta provoca e 
produccion grandi di celulanan defectuoso. 
Nan a duna ehempel di un mucha muhe arkitecto di 21 aña, cu no a 
reacciona di forma positivo riba dos transplante di medula osea di su 
ruman muhe y fracaso di tur e otro tratamentonan. Su dokternan ya a 
cuminsa papia di cuido paliativo pa simplemente alivia su sufrimento. 
Dos aña pasa el a cuminsa bebe e pildo di revumenib y a logra finalisa 
su estudio y awendia e ta traha normal na un compania na Copenhagen. 
E remedi no ta funciona den tur e casonan. Investigadonan a concentra 
den dos subtipo genetico den cual un proteina yama menina ta facilita 
e progreso di e leucemia. Revumenib ta uni su mes na e proteina aki 
y ta fren’e. Danki na su receta kimico compleho: 32 carbon atoms, 47 
hydrogen, un fluorine, seis nitrogen, cuatro oxigeno y un sulfur. 
E formula aki, C32H47FN6O4S, te awo a salba bida di 18 persona. E 
resultadonan prometedor a wordo publica den e revista Nature. 


Minister di Turismo y Salubridad Publico ta anuncia cu entrante 
12 di mei 2023 durante 14 dia lo tin oportunidad pa un y tur tuma 
conocemento na Departamento di Legislacion y Asunto Huridico, 
Schotlandstraat 53, di un peticion cu a ser haci pa obtene un 
koffiehuis- y un restaurantvergunning B pa e parcela B. v/d Veen 
Zeppenfeldstraat 68. E permisonan aki ta concerni e.o. benta 
di bebida sterki por detal y cuminda pa consumo den e parcela. 
Durante dicho periodo aki tur hende por expresa por escrito nan 
obhecion contra dunamento di e permisonan menciona, dirigi na 
e Minister di Turismo y Salubridad Publico, via intermediacion 
di Director di Departamento di Legislacion y Asunto Huridico, 
Schotlandstraat 53. 


M 
ientras cu Minister di Asuntonan Economico a haci su 
maximo esfuerso anto sin placa pa “revitalisa” centro 
di Oranjestad, tin cu constata cu gobierno ta hibando un 
maneho manera cangreu, canando atras na luga di bay di- 
lanti. Mientras cu DOW a cuminsa cu e proyecto aki recon- 
struyendo Columbusstraat, ta surgi e pregunta si tanto Min- 
ister Geoffrey Wever como su gobierno, tin nocion di kico ta 
prioridad na e momento aki. Tur hende cu ta pasa den cen- 
tro di ciudad por a mira cu pa algun aña caba, un pida ca- 
minda net pabou di rotonde den Wilhelminastraat y cerca di 
Renaissance Hotel, a cuminsa zak pero nunca DOW a drecha 
esaki. 


Por mira cu e parti cu a zak pa algun tempo caba, a cuminsa 
expande su mes y ta bayendo direccion di Plaza Daniel Leo 
ya cu el a bira hopi mas largo e seccion cu ta bayendo abou. 
Pa colmo den ultimo lunanan, tin un otro parti di e caminda 
cu ta e skina di Nieuwstraat y Emmastraat, cu tambe a zak 
bastante y cual seccion di caminda cu ta net panort di ZARA, 
ta expandiendo su mes den un forma serio y si autoridadnan 
no atende cu esaki, e situacion aki lo bira un desaster. 
E ta un bista masha mahos mes den e sector aki, ya cu tin 


hopi turista cu ta subi tram of ta busca pa haci compra den 
negoshinan den e seccion pabou di Caya Betico Croes, ta 
ser confronta cu e desaster aki, cual no ta ningun promo- 
cion pa e producto turistico di Aruba. 
Mientras cu DOW a pone su esfuersonan pa drecha cosnan 
cu por a warda un tiki mas, e situacion pazuid y panord di 
ZARA ta empeorando den un forma hopi serio y aki poco 
dia, e camindanan aki no por wordo uza pa autonan pasa 
riba esakinan. E ta creando un bista mahos den e sector 
aki ya cu tur hende cu sea pasa na pia of den auto, ta tuma 
nota di e tegelnan cu a cuminsa lanta y hasta kibra ya cu 
no tin un vloer solido pa evita cu nan ta sigui zak of kibra. 
Aki un biaha mas por mira cu gobierno hunto cu DOW tin 
prioridadnan robes ya cu mientras cu tin un caretera dilanti 
hotelnan grandi sclamando pa capa nobo di asfalt, ta dicidi 
di drecha un capa for di waf bayendo rotonde di Wendy’s, cu 
por a warda un tiki mas. 


E caretera dilanti di hotelnan tabata mas un prioridad cu 
necesidad pero aparentemente DOW y gobierno ta mira 
esaki diferente creando un situacion cu lo pone e isla den 
un mal perspectiva. 


U 
n pildo experimental a logra remision com- 
pleto di cancer den 18 pashent cu taba- 
ta practicamente condena na morto debi na un 
tumor hopi agresivo cu no tabata reaccion riba 
ningun otro tratamento. 
E malesa, leucemia mieloide agudo, ta e cancer 
di sanger mas frecuente den adultonan, cu rond 
di 120 mil caso nobo pa aña y e sobrevivencia 
despues di tres aña ta yega na apenas 25%. E 
pildo aki yama revumenib a logra desaparicion 


Pildo experimental a causa remision den 18 pashent condena na morto 


Kier drecha centro di ciudad pero no por drecha 
caminda cu ta zak dilanti Plaza Daniel Leo 

D 
i e mas di 100 tipo di cancernan existente, 
esun di pancreas ta esun mas mortal. Un 
88% di e pashetnan ta fayece a pesar di a ricibi 
e tratamentonan disponibel, principalmente op- 
eracion y kimoterapia. E teribel estadistica aki ta 
mustra cu rond di 12% di e pashentnan ta sobre- 
vivi. Algun ta biba basta aña, inclusive mas di un 
decada, sin sufri recaida. Den termino medico, e 
ta nifica cu nan ta cura. Con ta logra esaki. 


Esaki a inspira creacion di un vacuna contra can- 
cer di pancreas basa riba e formula ARN, e me- 
sun molecule cu a permiti crea den tempo record 
un vacuna contra COVID-19. E resultadonan di e 
prome testnan den pashentnan – apenas 16 per- 
sona den e prome tanda di test – a caba di dem- 
ostra resultadonan prometedor. 


E vacuna a logra activa e sistema immuun di mita 
di e pashentnan. Ningun di nan a sufri un recaida 
den e tempo cu e test a dura: 18 luna. En cambio, 
tur e pashentnan den cual e vacuna no a causa un 
reaccion, a sufri un recaida. . E resultadonan aki 
ta preliminar, pero ta marca un punto importante 
den un area unda cu e tratamentonan y e super- 
vivencia di e pashentnan apenas a mehora den e 
ultimo 40 añanan. Los resultados son aún muy 
preliminares, pero marcan un importante hito en 
un campo en el que los tratamientos y la super- 
vivencia de los pacientes apenas han mejorado 
en los últimos 40 años. 


Cancer di pancreas ta e tumor friu y den termino 
oncologico esaki ta nifioca cu e sistema immuun 
ta incapaz pa detecta esaki y causa inflamacion 
– calor – pa mata esaki. P’esey den e pancreas 
no ta funciona e terapia inmunologico, cu ta e 
tratamento oncologico mas exitoso den e ultimo 
añanan. Despues di analisa test di e sobrevivien- 
tenan durante un temporada largo, cientificonan 
a pensa con pa imita e resultado bon aki den 
resto di pashentnan. Importante ta cu a descubri 
cu e pancreas si ta produci moleculenan cu ta 
permiti lansa e sistema inmunologico contra dje 
(e pancreas). 
E resultado di e testnan a wordo publica den e 
revista Nature y cu ta resultado di e union entre 


Un miho speransa di sobrevivencia 
pa pashentnan di cancer di pancreas 


Balachandran, Ugur Sahin y Özlem Türeci (funda door di BioNTech). E ultimo aki 
a crea e exitoso vacuna di ARN den colaboracion cu Pfizer. A lanta e compania 
nobo ey cu e meta pa logra descubri e prome vacuna efectivo contra cancer. 
Den e test clinico compleho aki, mester a fabrica un vacuna pa cada pashent. 
Despues di saca e tumornan for di den bariga di e 16 participantenan, e investi- 
gadonan a cuminsa cu e proceso pa yega na crea e vacuna di ARN, cu ta contene 
e receta pa curpa di cada pashent tuma e moleculenan specifico di su tumor. Ta 
sigui un combinacion di tratamento, uzando remedi y kimoterapia, pa finalisa un 
biaha mas cu e vacuna. 


Ademas di e resultado positivo den 50% di e pashentnan, e investigadonan 
a mira tambe cu e cantidad di e celnan asesino di cancer, a aumento y cu ta 
responsabel pa e hecho cu no tabatin recaida. 
Balachandran ta spera pa pronto hunto cu BioNTech, cuminsa cu e di dos fase di 
test mas detaya y cu mas pashent. 

H 
ulanda ta bay intensifica e colaboracion cu 
Aruba y Sint Maarten riba tereno di energia 
renobabel. Esaki ta locual e paisnan a yega na 
acuerdo na dje durante e prome Caribbean Cli- 
mate and Energy Conference (CCEC), cu ta tu- 
mando luga na Aruba di 10 te cu 12 di mei 2023. 


Den e conferencia CCEC, un grupo amplio di 
organisacionnan, islanan y paisnan di region 
Caribense y di rond mundo ta presente. Hulanda 
y Aruba, a traves di e conferencia aki kier 
promove colaboracion riba accionnan di clima 
entre islanan chikito na nivel global. Algun tema 
cu ta wordo trata den e conferencia ta: transi- 


Hulanda ta firma acuerdo cu Aruba y Sint Maarten 
pa colaboracion riba tereno di energia sostenibel 


cion di energia inclusivo y e financiamento pa realisa e plannan aki. 
Durante e conferencia Hulanda ta firma un Memorandum of 
Understanding (MoU) cu Sint Maarten y Aruba. E colaboracion ta 
enfoca riba diferente tecnologia di energia renobabel, entre otro 
energia di biento, hidrogeno, energia solar y con ta warda energia 
‘energy storage’. Ademas, den e acuerdo a acorda tocante intercambio 
di personal y di conocemento cientifico y tecnologico, y e organisacion 
di por ehempel gruponan di trabou y proyectonan di investigacion. 


Minister di Clima y Energia di Hulanda sr. Rob Jetten a expresa: 
‘Islanan awor ta na e frontline pa cambio di clima. Si nos no tuma 
accion, e consecuencianan cada bes lo aumenta y posiblemente bira 
ireversibel. Pa e motibo aki, kier percura cu islanan manera Aruba y Sint 
Maarten no ta keda atras den e transicion pa energia renobabel. Esaki 
tambe ta importante den cuadro di Hustica Climatologico (Climate 
Justice).’ 
Prome Minister di Sint Maarten Silveria Jacobs a bisa cu e ta suma- 
mente importante pa Sint Maarten forma parti di e discusionnan rela- 
ciona cu energia sostenibel y desaroyo sostenibel. Cu e firmamento di 
e MoU ta cla pa realisa e avancenan den direccion di sostenibilidad y 
transicion di energia cu Sint Maarten ta anhela. 


Finalisando, Prome Minister Evelyn Wever - Croes a enfatisa cu Aruba ta 
recuperando for di e pandemia di Covid-19 cu un economia mas fuerte 
y resiliente. Den cuadro di esaki energia lo bira un pilar economico 
importante. Tin hopi oportunidad pa Aruba mes, pero tambe opor- 
tunidadnan como pais hunto den Reino. E MoU cu a firma ta un paso 
importante den e direccion ey, pasobra si kier pa bin cambio berdadero, 
hunto mester haci e esfuersonan. 

D 
epartamento di Aduana ta informa cu su ofi- 
cinanan lo ta cera riba diahuebs 18 di 
mei y diabierna 19 di mei 2023 en con- 
exion cu Dia di Asuncion y ATV dag ob- 
ligatorio. 
Tur servicio pa clientenan y publico en 
general lo reanuda riba dialuna 22 di 
mei desde 7.30’or di mainta. 


Departamento di Aduana seccion Aerocargo kier 
a recorda su clientenan: 
• Pa manda e peticionnan pa ricibi servicio di Aduana na 
tempo pa evita cualkier inconveniencia cu por surgi. 


• Ta conseha clientenan pa tene na cuenta carga cu ta rekeri 
un permiso di importacion manera remedi, berdura, pisca 
etc., pa percura pa e permiso ta regla. 


• Pa articulo di importacion temporal (tijdelijk invoer) 
mester obtene un permiso pa e importacion. 
Mester entrega prome e peticion na tempo 
na e departamento Tecnico (Afdeling 
Techniek) di Aduana. 
Despues cu e permiso pa importacion 
temporal ta regla, mester entrega e dicho 
permiso hunto cu e declaracion di importa- 
cion na seccion Aerocargo. 


• Aduana lo atende y entrega solamente carga cu ta cay den 
categoria di urgencia manera carga friu, flor bibo, y remedi. 


Nos ta pidi tur cliente pa tene cuenta cu e anuncio aki. 
Staf y Personal di Departamento di Aduana ta desea tur 
cliente, partnernan y pueblo di Aruba un feliz Dia di Asuncion. 


Departamento di Aduana ta cera riba 
Dia di Ascension y ATV dag obligatorio 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


R 
iba 10 di mei 2023 Minister Geoffrey Wever hunto cu 
Minister Ruisandro Cijntje di Corsou a firma un “Memory 
of Understanding” cu tin como punto di salida como islanan 
bisiña, ruman, traha hunto pa logra resultadonan cu benefi- 
cio mutuo pa ambos Aruba y Corsou nan economia, comu- 
nidad, y ciudadanonan. 


Nos hermana isla Corsou ta un partner importante den desa- 
royo economico di Aruba. Cu un historia politico cu raiznan 
fuerte riba diferente area, familiar, social y economico, 
semper e laso entre Aruba y Corsou tawata uno fuerte. 
P’esey ta importante fortifica e cooperacion entre ambos 
pais. 


Aruba como economia chikito y habri ta importa mayoria di 
su productonan. 
Den 2022 Aruba a importa na un balor di 31 Miyon florin for 
di nos hermana isla Corsou. Den e mesun periodo Aruba a 
exporta un balor di 10.8 miyon florin pa Corsou. 


Cooperacion entre partnernan, entre paisnan ta un instru- 
mento esencial den maneho economico di minister Geoffrey 
Wever. Cooperacion ta brinda ambos pais e oportunidad pa 
por traha y logra mas hunto riba tereno economico. 


E firmamento di e “Memory of Understanding” entre Aruba 
y Corsou, ta un prome stap concreto y ta accentua e impor- 
tancia di cooperacion economico pa nos logra resultadonan 
concreto pa nos consumidornan y nos comerciantenan. 


Aruba y Corsou lo traha hunto riba: 
1. Tereno di comercio y inversion, y entre otro firma e acuerdo 
bilateral pa stimula comercio liber entre nos paisnan. 


2. Nos lo explora oportunidadnan pa logra mas comercio y 
mas inversion 


3. Nos lo promove desaroyo sostenibel den ambos pais. 


4. Y nos lo coopera riba tereno di competencia y protec- 
cion di consumidor. Ambos Free Trade Authority di Aruba y 
tambe di Corsou lo tin un rol importante den esaki. 


E acuerdo ta duna nos como mandatario e oportunidad y 
responsabilidad di duna contenido concreto na nos rol pa 
facilita comercio pa e por florece, di duna consumidornan 
mas escogencia den producto, facilita competencia husto cu 
e solo meta di stimula mas comercio, y pa atrae mas inver- 
sion, segun Minister Geoffrey Wever. 


Minsiter Geoffrey Wever: 


Aruba y Corsou lo traha mas hunto riba tereno economico 

E 
siman aki, dianan 10-12 di Mei 2023, ta tumando luga e 
prome Caribbean Climate & Energy Conference (CCEC) 
organisa conhuntamente cu Hulanda. Riba invitacion di 
Prome Minister di Aruba, Evelyn Wever-Croes, y Minister di 
Clima y Energia di Hulanda, Rob Jetten, representantenan 
di diferente pais y islanan di region Caribe, partidonan rel- 
evante (stakeholders), islanan estado den Pacifico, organ- 
isacionnan di Nacionnan Uni, instutitonan di conocemento 
y institucionnan financiero ta participando na e conferencia 
aki. Premier di Sint Maarten Silveira Jacobs y Vice Premier di 
Corsou Ruthmilda Larmonie-Cecilia y tawata presente tam- 
be na e Conferencia. 


Den su discurso di apertura diaranson merdia, Prome Minister 
a enfatisa cu tur cambio ta cuminsa for di paden y pa logra 
cambio, tur isla chikito y tur nacion, mester para hunto pa 
asina hunto nos gana e bataya riba cambio di clima. 


Prome Minister a elabora riba e perspectiva general di desa- 
fionan of retonan global cu ta birando mas intenso. Nos 
clima ta cambiando hopi lihe y dramaticamente y accionnan 
mester wordo tuma. Prome Minister a indica cu, pa e islanan 
chikito manera Aruba, accionnan pa Cambio di Clima 
generalmente ta consisti di 3 parti: Transicion di Energia, 
Adaptacion di Clima y e buskeda di acceso pa Financiamento 
di Clima. Aruba. 


TRANSICION DI ENERGIA: MITIGACION CAMBIO DI CLIMA: 
Pa loke ta trata e prome accion, Transicion di Energia, Aruba 
tin un plan di strategia fundamental y formalisa: un ‘National 
Energy Policy’. Na Aruba, den e ultimo añanan, Gobierno a 
adopta un maneho hopi cuidadoso pa desaroya e plan di 
strategia pa na prome luga, involucra stakeholders (den 
3 Energy Summits), y na segundo luga, door di adopta e 
formato y criteria di e EU National Energy & Climate Plans 
(“NECP’s”) cu Estadonan Miembro di EU mester somete 
na e Comision Europeo pa mustra con nan ta cumpli cu e 
compromisonan di e ‘EU’ Paris Agreement’. Aruba, Prome 
Minister a indica, ya caba a inicia e caminda pa ratificacion 
di e Paris Agreement. 


ADAPTACION DI CLIMA: 
E di dos accion pa Cambio di Clima ta pa prepara pa e cambi- 
onan cu ta parce inevitabel, Adaptacion na Cambio di Clima 
of Adaptacion. E efectonan di Cambio Climatico ta afecta tur 


faceta di sociedad, manera: infrastructura, logistica, sistema 
alimenticio, y incluso nos sistema financiero. Pa esaki, ta 
hopi importante pa tin un ‘National Climate Adaptation Plan’ 
solido cu lo identifica e risiconan climatico, defini medi- 
danan di adaptacion y identifica presupuestonan necesario. 
Pa realisa e plan aki, mester tene cuenta cu stakeholders. 


FINANCIAMENTO DI CLIMA: 
E di tres accion pa Cambio di Clima ta pa busca acceso na 
fuentenan di financiamento. Pa e parti di Caribe di Reino, ta 
keda importante pa adresa esaki y keda busca aliansanan y 
mecanismo di financiamento innovativo pa inclui paisnan di 
ingreso medio y cera e buraconan di financiamento y inver- 
sion cu nan ta enfrenta. 


Na final di su discurso, Prome Minister a gradici tur pa nan 
participacion y meta conhunto pa Cambio di Clima Global. 
“E solucion por ta, na prome luga, ta pa uni na e metanan 
climatico global, pasobra e compromiso den esaki general- 
mente ta e prome rekisito ora cu ta busca acceso pa finan- 
ciamento climatico. Y e financiamento aki ta hopi necesario 
pa e inversionnan pa adaptacion. Por lo tanto, awe e por 
ta interesante pa nos, pa explora con nos por colabora 
conhuntamente den modernisacion di nos legislacion y 
instrumentonan regulatorio di clima y energia, cu ta crucial 
pa ratifica tratadonan di clima global. Mi ta confia cu nos 
tur ta comprometi na e movemento contra Cambio di Clima. 
Tur cambio ta cuminsa for di paden…. Pero solamente si tur 
isla chikito y henter e nacionnan uni…. E ora nos por gana e 
bataya contra e Cambio di Clima”, Prome Minister a expresa. 


Prome Minister a gradici Minister Job Jetten, Vice Minister 
di Aruba, Ursell Arends, Minister Glenbert Croes y tur esnan 
cu a haci e prome Caribbean Climate & Energy Conference 
(CCEC) possibel. 


Prome Minister Evelyn Wever-Croes: 


Prome Caribbean Climate & Energy Conference 


“Tur cambio ta cuminsa for di paden y ta solamente hunto nos por gana e bataya contra e Cambio di Clima” 

A 
unke cu ainda mundo ta pasan- 
do den momentonan dificil eco- 
nomicamente, debi principalmente na 
e guera entre Ukraina y Rusia, gobier- 
no di Aruba ta trata na nivel e costo di 
bida. Entrante prome di juni proximo e 
BBO na frontera lo drenta na vigor. Y 
riba e tema aki, pueblo tin e necesidad 
pa tin mas informacion di kico esaki ta 
nifica pa nan. Mas ainda, pueblo mes- 
ter haya e informacion corecto cu ta 
beneficioso pa pueblo. 


Den un presentacion di Departamento 
di Impuesto (DIMP) na Parlamento di 
Aruba tocante e tema di BBO na fron- 
tera a bin lo siguiente dilanti. Ta asina 
cu en berdad e BBO na frontera no ta 
bay haci diferencia den prijs y gasto pa 
e comerciante y tampoco e ciudadano. 
Kiermen, cu e prijs di productonan no 
mester aumenta despues cu BBO na 
frontera drenta na vigor. 
6 Facts di BBO na frontera 
1. Normalmente e comerciante ta paga 
su BBO na final di e luna. Awo cu e BBO 
na frontera, e ta paga e BBO “adel- 
anta”, esta na e momento cu e ricibi su 
mercancia. E ahustacion fiscal nobo di 
e BBO aki, ta haci cu tur loke wordo 
paga adelanta por wordo kita di nan 
benta mesora e mesun luna. E parti 
positivo ta cu e gastonan di e comer- 
ciante no ta subi. 


2. Na prome instante gobierno a 
presenta e opcion pa introduci e sistema 
nobo di BTW. Sinembargo, comercian- 
tenan a boga pa e BBO na frontera y 
ta di acuerdo cu ne. Comerciantenan 
Uni a vocifera esaki atraves di Sr. 
Ponson den un conferencia di prensa 
na November 2022. 


3. Cu e introduccion di e 1% extra riba 
e BBO actual, cu lo bay bira e BBO na 
frontera, e costo di inflacion na Aruba 
lo subi cu 1.4%. Di contrario, si mester 


a introduci e BTW, e inflacion lo tabata 
entre 5% pa 9%. Pues, e BBO na fron- 
tera ta percura pa costo di bida na 
Aruba keda mas abou cu ta posibel. 


4. E BBO na frontera lo minimalisa e 
problema di e competencia inhusto cu 
comerciantenan ilegal a crea contra 
comercio legal. Comercio legal ta paga 
BBO caba pero esnan ilegal no. P’esey, 
BBO na frontera lo haci cu tur comer- 
ciante honestamente lo contribui na 
BBO y na caha di pais Aruba. 
P’esey Comerciantenan Uni ta di 
acuerdo cu e BBO na frontera pasobra 
awor e comerciante ilegal mester hisa 
prijs pa via cu e tambe mester paga 
esaki awor. Pa e motibo aki e BBO na 
frontera ta trece un “Level Playing 
Field” pa comercio en general. Kico 
esaki ta significa? Awo tur comerciante 
legal y ilegal tin mesun gastonan y nan 
prijsnan lo bira similar. 


5. Cu e BBO na frontera gobierno ta 
confronta y caba cu gran mayoria di 
e negoshinan ilegal. Debi cu nan ta 
ilegal, nan no lo por trek af e BBO na 
frontera aki manera negoshinan legal. 
Esaki lo por encurasha negoshinan 


ilegal pa registra y legalisa nan mes 
den e sistema y asina contribui manera 
mester ta na economia di nos pais. 


6. Banda di e BBO na frontera, desde 24 
di april 2023, companianan di shipping 
di Merca a baha nan prijsnan di ‘Bunker 
Surcharge’ pa e ruta entre Merca y 
islanan den Caribe. Asina por ehempel, 
un container di 20 pia cu antes e 
comerciante mester a paga US$475,00 
lo paga US$300,00. Pa un container 
di 40 pia esaki a baha substancial di 
US$950,00 pa US$600,00. Pues, aki 
(internacionalmente) tambe e gasto di 
e comerciante a baha. Esaki ta haci cu 
e lo por paga su BBO na frontera sin 
problema y of e lo por baha prijs di su 
productonan. Brindando pueblo asina 
un miho prijs y placer di compra. 


Pa conclui e articulo aki, mester informa 
pueblo cu pa cualkier pregunta riba e 
BBO na frontera, por acerca DIMP, un 
miembro di Parlamento of e website di 
gobierno. No laga ningun comerciante 
manipula bo cu prijsnan lo subi. Tur 
gremio y comerciante mes a vota pro 
pa e BBO na frontera cu ta mas bene- 
ficioso pa nan y pa pueblo en general. 


Parlamentario Ricky Hoek (MEP): 


BBO na frontera no lo aumenta prijs di producto na Aruba 

C 
u e dicho “Penado NO ta sufri pa largo” mi kier expresa na prome 
luga un elogio na dr. Jayburtt Dijkhoff pa comunica su conocemen- 
to na comunidad riba derechonan (y obligacion) como pashent, dunan- 
do asina e grupo di (futuro) pashentnan y nan famia un ‘bos’ cu su buki 
y charlanan elocuente den cada bario. 
Desde 1994 Fundacion Alzheimer Aruba (F.A.A.) a y ainda ta enfoca riba 
abuso y discriminacion di e adulto mayor (tambe como pashent);esta 
e fenomeno di ‘Edadismo’, tratando di duna e adulto mayor, su famia y 
cuidadonan un bos y sosten den e cuido di nan ser keri. 


Introduccion: 
Na 2011 a sali na cla cu AZV lo cuminsa corta riba cierto servicionan 
pa nos grandinan riba di 70 aña. Esaki tabata e punto cu a desem- 
boca den un racha di articulo y entrevistanan (local y internacional) y 
asina sigui yuda conscientisa comunidad di e efectonan di ‘Edadismo 
riba bienestar psicologico di e adulto mayor y pashent, cu a lo largo 
por conduci na problemanan cognitivo, di salud mental (manera depre- 
sion, soledad, ansiedad, etc.), hasta na suicidio y morto prematuro. E 
temanan aki no a cay den bon tera cerca hopi profesional den cuido! 
Sigur no ora ta trata di abuso di nos grandinan den institutonan of na 
cas. 


Mester subraya cu e grupo di Adulto Mayor, por lo general, ta husta- 
mente e grupo cu mas tin mester y ta haci uzo di servicionan di aten- 
cion medico, cuido y ‘Prevencion’(?) como asegurado. Ta un realidad 
tambe cu e grupo di adultonan mayor aki, tambe ta pensionado y ta e 
grupo cu ta forma un parti creciente den nos comunidad (segun esta- 
distica lo triplifica na aña 2050). Esaki tambe ta hustamente e grupo cu 
grandemente ta contribui na e seguro Nacional di AZV. Lastimamente 
ta hustamente e grupo aki tambe ta e grupo cu ta wordo discrimina pa 
motibo di edad (edadismo), tanto den cuido, como tambe den comun- 
idad riba tereno laboral, socio- economico, financiero y psicosocial (tin 
biaha a proposito y tin biaha inconsciente). 
Maske e declaracion Universal di Derechonan Humano ta specifica cu 
tur adulto mayor tin mes derecho cu tur hende tambe derecho di protec- 
cion y siguridad, ainda derecho di e adulto mayor, ta wordo neglisha, 
ignora, hasta viola. Esaki pa entre otro falta structural di maneho, di 
informacion adecua, falta di conocemento di derechonan humano, 
stereotiponan den comunidad y instancianan, etc. 


Experiencia ta mustra cu mayoria biaha miedo ta causa cu e adulto 
mayor y pashent, no kier of no ta desea di papia mes tocante su circun- 
stancia penoso cu e ta pasa aden cu un medico / profesional. Tambe e 
miedo aki por causa cu e adulto mayor aki no por comunica su situa- 
cion adecuadamente, debi na limitacion cognitivo of pa motibo di dife- 
rencia cultural y problema di idioma. E miedo cerca e adulto mayor, 
como pashent sa bay asina leu cu e lo enfatisa pa e profesional NO 
comparti su situacion di abuso, cu autoridad. E hecho aki ta obstac- 
ulisa un cambio di mentalidad y tambe pa e abuso aki por stop. Pa e 
adulto mayor y pashent mes, como victima, esaki a lo largo por desem- 
boca den condicionnan cronico (fisico, psicologico/mental). Punto di 
enfoke di F.A.A. tur tempo ta y lo keda pa nos grandinan y nan cuida- 
donan/familiarnan (tambe na cas) cuminsa y sigui cuestiona esun cu ta 
duna servicio (medico) dor haci pregunta ora cos no ta bay bon of ora 
e dunado di servicio (sea medico, profesional, etc.) neglisha (abusa) 
e adulto mayor y pashent, no kier duna e pashent su resultado y no 


ta respeta of falta respet pa (opinion) di e pashent of su cuidado. Sa 
pasa cu tin medico / profesional ta nenga cooperacion ora e pashent 
ta desea un segundo opinion riba su diagnosis (aki tin medico cu NO ta 
gusta esaki y por papia malo cu e pashent). 


Otro abuso cu ta casi normal, banda di edadismo, ta e fenomeno den 
mundo medico di no tene cuenta cu e idioma y cultura di e pashent y/ 
of ta papia tocante e pashent cu esun cu ta compaña e pashent y no ta 
dirigi su mes conforme na e adulto mayor y su pashent. Otro fenomeno 
cu tambe a normalisa pero cu ta cay bou abuso, ta e desaroyo, unda 
ta skeiro cu normanan Hulandes y impone esakinan riba nos cultura 
Caribense, e cultura di e adulto mayor, tambe riba otro culturanan den 
comunidad; tin biaha hasta cu consecuencia fatal/fastioso pa e adulto 
mayor como pashent. 
A bira ora pa comunidad cuminsa informa su mes y conoce su 
derechonan sigur como adulto mayor y pashent. Ainda tin hopi pashent 
y adulto mayor cu ta di opinion cu tur cos cu e dokter/profesional den 
cuido haci of bisa riba tereno di su salud ta e “veredicto final” pues 
no tin algo mas di bisa, tampoco puntra (sigur no den e 10 minuut cu 
dokter tin pa bo awendia).!!! 


Mi ta di opinion cu e Adulto mayor y pashent mester tuma su salud den 
su man y trata di laga miedo un banda. Tanten cu Bo estado cognitivo 
ta duna, Bo tin cu realisa cu ta abo ta doño di curpa y e dokter/ profe- 
sional t’ey pa yuda abo como su pashent y coopera cu Abo y contribui 
cu e parti di su experticio / profesionalismo. E dokter/ profesional aki 
ta den servicio di Abo como Adulto mayor y pashent y no alreves!!! 
Mester realisa cu e medico tin e trabou ey danki cu Abo ta pagele via 
di bo seguro (AZV). Y e mester t’ey pa bo y duna bo e servicio nece- 
sario como su pashent. Por ultimo mediconan/ profesionalnan tambe 
ta hende y tambe por comete infraccionnan y of erornan. Djis pasobra e 
tin un of mas titulo of cu a studia na un universidad elocuente den exte- 
rior, No ta haci un medico omnipotente ni dunele poder di abusa di Bo! 


E charlanan di Sr. dr. Jayburtt Dijkhoff ta priminti di lo trata topiconan 
al caso y necesario pa comunidad; manera: Derecho di privacidad, 
derecho di acceso na informacion, derecho y obligacion di pashent, 
responsabilidad medico, derecho di entrega un keho na instancia y 
profesionalnan den cuido di adulto mayor (inclusivo AZV), y derecho di 
representacion legal. 


Iniciativanan manera esun di dr. Jayburtt Dijkhoff aki ta aumenta cono- 
cemento y actitudnan positivo riba derechonan di pashent bou nos 
poblacion. Esaki na su turno por mehora e forma con hende lo busca 
ayudo y busca su derechonan. E charlanan aki y e conocemento di su 
derechonan sigur lo tin tambe un efecto positivo cerca e adulto mayor 
y pashent, cu awe ainda lo tin miedo pa revela su preocupacion tocante 
entre otro violacion di su derechonan como adulto mayor y pashent. En 
corto lo duna e adulto mayor y pashent un “bos” y asina alivia of pone 
un fin na su sufrimento! Di parti di directiva di Fundacion Alzheimer 
Aruba (F.A.A.), Neuro-psychological Ambulatory Aruba (N.A.A.) y mi 
persona ta desea dr. Dijkhoff pabien cu su iniciativa unico pa pais Aruba 
y pa yuda conscientisa nos comunidad (na Papiamento)! Sperando 
tambe cu un dia tur nos leynan lo ta disponibel, (banda di Hulandes), 
tambe den Papiamento pa asina tur ciudadano por conoce, comprende 
y eherce su derechonan y obligacionnan optimalmente. 


Ta un orguyo di mira con un Arubiano den persona di dr. Jayburtt 
Dijkhoff ta marca historia riba e terenonan huridico, atencion medico y 
cuido na Aruba. Pabien dr. Jayburtt Dijkhoff pa e logro grandi aki! 


Penado NO ta sufri pa largo 


Skirbi pa drs. Melva Croes-Yánez 

C 
uerpo Policial Aruba ta inicia un 
opleiding pa Onder Inspecteur di 
polis. Un grupo grandi di mas cu 50 po- 
lis ta forma parti di e opleiding aki cu 
tin un duracion di mas o menos 1 aña y 
mey y cu lo wordo haci na Scol di Polis 
E.J. Watty Vos. 


E grupo aki lo sigui desaroya, crece di 
rango, tambe haya mas responsabi- 
lidad. Pa altocomisario di polis drs. 
Ramon ARNHEM esaki nifica cu e meta 
principal ta pa inverti den hende, inverti 
den nos polisnan pasobra “e hende ta 
central”. 


Mi ta hopi contento pasobra e tin di 
haber cu boso, boso futuro, boso carera 
policial. Cu boso dedicacion, deter- 
minacion y esfuerso boso por eleva 
e calidad pa futuro di Cuerpo Policial 
Aruba. Tabata palabra di altocomisario 
di Polis drs. Ramon ARNHEM. 


Hopi Polis lo baha cu pensioen y cu e 
generacion nobo aki lo yena e stoel bashi 
cu lo wordo laga atras. E opleiding aki 
ta di suma importancia pa asina cada 
colega por sigui desaroya nan mes y 
amplia nan conocemento. 


Como mando policial lo sigui inverti den 
cada agente pa nan por sigui desaroya 
y hisa e calidad. Cuerpo Policial Aruba 
ta den reorganisacion, desaroyo nobo 
y strategia nobo pero mas cu tur pa e 
salud y bienestar di cada polis. 


Nos ta spera cu nos por crea lidernan 
nobo pa por carga nos organisacion 
pero tambe por guia y stimula e 
polisnan hoben. E trabou tin su riesgo y 
cada polis ta pone nan bida na peliger. 
Pero na momento cu bolbe bek warda 
e ambiente por ta trankil y sano pa por 
sigui brinda e servicio. Mando policial ta 
conta riba cada un polis y ta desea nan 
hopi suerte y exito pa cu e opleiding! 


Un grupo grandi ta cla pa sigui desaroya 


Opleiding pa Onder Inspecteur di polis 

D 
espues di e prome programa sumamente exitoso, dia- 
mars ultimo a ranca sali e di dos programa di Agri Busi- 
ness Acadamy. 


Pa e di dos programa aki a registra mas di 70 participante. 
Esaki ta demostra cu tin interes pa conocemento di con pa 
comercialisa un actividad cual pa hopi persona ta simple- 
mente un hobby. Cu e habilidadnan cu personanan ta adkiri 
na e Agri Business Academy, ta sigui promove metodonan 
mas moderno di agricultura pa mehora nos posicion di 
siguridad di alimentacion. 


A crea tambe un fondo yama “Agri Fund” pa facilita finan- 
ciamento di proyectonan agricola na un interes atractivo, pa 
stimula y sostene mas (futuro) empresarionan den e sector 
di agricultura di Aruba. 


E sector di agricultura tin e potencial di bira un sector 
economico importante cu por contribui na e diversificacion 
di nos economia na Aruba. Minister di Asuntonan Economico, 
Comunicacion y Desaroyo Sostenibel, mr. Geoffrey Wever 
hunto cu Minister di Transporte, Integridad, Naturalesa 
y Asuntonan di Adulto Mayor, Ursell Arends, conhunto cu 
Qredits Aruba a organisa e prome Agri Business Academy 
riba 24 di januari ultimo y awor ta ranca sali cu e di dos 
programa. 


E Agri Business Academy ta un programa personalisa di 
Qredits Aruba pa e sector di Agricultura, cu un duracion di 
12-14 siman, cu ta brinda e materialnan esencial pa crea 
bo propio Plan di Negoshi y Plan Financiero. E programa lo 
finalisa cu un “Pitch” unda cada participante lo haya e opor- 
tunidad pa presenta nan producto/servicio.  


Meta di e Agri Business Academy ta pa yuda (futuro) empre- 
sarionan yega na nan meta door di ofrece nan e herment 
necesario - conocemento - pa cuminsa of sigui opera un 
negoshi exitosamente den e sector di agricultura.  


Minister Geoffrey Wever y Minister Ursell Arends ta desea 
cada participante exito cu e trayecto interesante aki y ta 
gradici Qredits Aruba pa e bon cooperacion di semper. 


Minister Geoffrey Wever: 


Di dos curso di Agri Business 
Academy a ranca sali na EPI 

Fortaleza pa Famia 


SOÑO cu Dios ta duna ta un soño limpi, sin envidia, orguyo of rencor, e soño cu Dios ta duna hende ta mantene hende 
humilde y obedecido na Dios, pa asina Dios su proposito wordo cumpli den esun cu E a manda e soño pe. 


E soño cu Dios ta duna no ta contene inmoralidad, pero ta algo limpi, den cual Dios ta duna crecemento, y den cual Dios 
ta ricibi tur Gloria, pero e gracia di Dios t’ey, pasobra Dios ta sostene bo. 


E soño di Dios no ta kita nada for di ningun hende, e no ta destrui un famia, pa forma otro famia, pasobra Dios ta amor y 
E no por contradeci su mes, p’esey hende mester tene cuenta bon kico nan ta soña y haci oracion pidi Dios confirmacion 
di nan soño, pasobra e diabel ta un mentiroso, y e por presenta cu mentira den bo soño. 


Hose (Genesis capitulo 37 te cu capitulo 50) tabatin tin diferente soño, e tabatin 17 anja y su tata cu tabata stime hopi 
a cumpra un tunica di hopi color pe, cual ta nifica un tunica di autoridad. Hose su rumannan no a gusta esey. 
Hose a soña cu su rumannan a buig pe, y esey por poco a coste su bida, e a wordo tira den un pos seco y despues nan a 
sake y bende cu e Ismaelitanan asina e a resulta cerca Potifar. 


E a traha den cas di Potifar y e gracia di Dios tabata riba su bida y e cas di Potifar tabata florece, pasobra Hose tabata 
eynan. Potifar su casa kier a seduci Hose, pero Hose a huy pa inmoralidad, pasobra e tabatin respet y temor di Dios, 
tambe e tabata respeta y agradecido na Potifar. 


Inhustamente e a cay cera pa mas o menos 12 aña, hasta den prizon e a ricibi gracia di Dios, e a bira hefe den prizon 
pasobra Dios tabata cune, cu 28 aña e a interpreta e soño di Farao, y cu 30 aña e a wordo nombra como gobernador di 
Egipto, pasobra e a interpreta Farao su soño corectamente. 


Wak bon tur locual e pasa aden pa e proposito di Dios wordo cumpli den su bida: 
Un yamada ta bay pa tur hoben pa no descurasha, pasobra ora Dios tin algo pa bo ningun hende por kite for di bo. No 
laga inmoralidad, droga, alcohol, mal amistad, politica, horta bo soño for di bo, haci bo best, studia y prepara. Pa na e 
momento di Dios y den e tempo di Dios bo ta cla y dispuesto pa locual Dios tin pa bo. 


Tur cos ta exigi tempo y sacrificio, no ta cu tur hende bo por comparti bo soño. 
Tin hende ta matado di soño pa nan falta di fe y negativismo cu ta biba den nan curason. 


Hopi biaha bo por topa cu hende cu kier horta bo soño y core bay bo dilanti y haci algo cu Dios no a manda nan haci. 
Nan lo no beneficia pasobra locual Dios a yama abo pa haci, Dios mes lo duna forsa pa cumpli cune. 


Tin hopi hende cu ta bisa awendia cu nan ta sabi, pero nan sabiduria ta terenal, yena cu envidia, odio y arogancia, y nan 
ta wordo ciega pa e enemigo. 


Pero e soño cu Dios a duna bo ta bini cu su sabiduria hunto cune, pa bo sa cu ta di Dios, y lo hiba bo na e exito cu Dios 
kier duna bo. 


Sinceramente, Pastor Marcel Balootje 


Confia den dios, ora dios duna 
bo un soño, Dios ta sostene 

DIAMARS den careda di 11’or y mey di anochi a sosode un accidente basta 
serio riba e caminda di Green Corridor, net prome cu e brug di Fredis Refuñol. 
Un motociclista biniendo for di e rotonde Pos Chikito bayendo direccion pabou 
cu velocidad halto a perde control cu su brommer, dal contra e muraya memey 
caminda,  cay y a keda lastra como 400 meter mas dilanti. 
E motociclista a keda seriamente herida, cu varios kap y corta na su curpa 
y cabes. E tabata sangrando bastante, mesora esnan cu a mira e accidente 
aki sosode a bati alarma. Polis y ambulance a yega hopi lihe na e sitio. Polis 
mesora a cera e caminda di Rotonde Pos Chikito pa rotonde Drive In pa asina 
e paramediconan por a traha cu e victima. 


E paramediconan a prepara e victima y cu sumo urgencia a transport’e pa 
hospital. Na e sitio tabata tin familiares y amigo cu a yega, pa e motibo aki a 
pidi pa presencia di slachtofferhulp pa asisti e famianan. 


Na e muraya caminda cu e la dal cu su brommer tabata tin rastro di sanger y 
riba e caminda un cantidad di parts di e brommer a keda gespart rond tanto 
panort y pazuid di caminda.  
Polis di trafico despues di a haci su investigacion a laga habri caminda y tambe 
move a brommer. 


Motociclista seriamente herida, despues 
di a accidenta y lastra casi 400 meter 


Gradicimento 


Di profundo di nos curason, nos kier a gradici 
tur hende cu di un of otro manera a mustra nos 
atencion, amor, cariño durante enfermedad y 
fayecimento di nos mama stima: 
Olga Jimenez-Matos 
“Mamachi” 


Boso muestra di atencion ta di hopi aprecio y 
tabata un gran sosten pa nos. 
Un danki na un y tur cu a manda carchi, krans, 
whatsapp y yamada nan telefonico, danki di 
curason. 
Danki na su dokter di cas 
Dr. Gerrit Croes y Dr. Kolf. 
Danki na Aurora Funeral home pa su bon servicio. 
Un danki special di profundo di nos 
curason ta bai na Najibe Rammos cu a yuda nos 
cuide te su ultimo rosea. 
Nos kier gradici tur pero tur hende cu 
a yuda nos cu nos mama, ta hopi pa 
menciona pero cada un sa ta ken. 
Gradicimento ta bai for di nos curason 
pa cada un di boso, un fuerte abraso. 
Boso muestra di cariño y atencion tabata 
un gran consuelo pa nos. 


Na nomber di yiunan: Olga, Franklin, Edgard, 
Marlyn, Alicia, Mayra 

Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu un tristesa profundo pero conforme boluntad di 
Dios nos ta anuncia fayecimento di: 


Lidia Sira 
Maximina Martinus 
*3 augustus 1938 - †1 mei 2023 


Na nomber di su 
Yiunan: 
Marlon Jacobs 
Jennifer Jacobs 
Burton Jacobs y esposa Melissa 
Myrlenda Jacobs 


Nietonan: 
Ashmyl Croes y esposa Mariana 
Ashmar Croes 
Lynell Jacobs 
Lynette Jacobs 
Lilianna Olarte 
Lianne Jacobs 
Hailey-Ann Jacobs 


Rumannan: 
†Elvia Baly-Martinus y famia 
Sylvia Martinus y yiu Gianni Richardson 
Agnes Gorrising y famia 
Gregoria Martinus 
Ruben Martinus y famia 
Edwin Martinus y famia 
Cesar Martinus y famia 
Piet Martinus y famia 
Romulo Martinus y famia 
Nelson Martinus 
Franklin Martinus y famia 
Lilian Martinus y famia 
Susan Martinus y famia 
Sharine Martinus 
†Glen Martinus 
†Juan Guanipa 
†Brihilio Barret 
Maria Tromp y famia 
Mavis Stamper y famia 
†Eddie Stamper y famia 
Glen Rasmijn y famia 
Gail Rodriguez 
Marlon Rodriguez 
†Enrica Rodriguez 


Manera ruman: Irene Jacobs 


Sobrino y sobrinanan, primo y primanan, Coro la 
Escala y demas famia: 
Martinus, Jacobs, Stamper, Guanipa, Rasmijn, 
Richardson, Baly, Gorissing, Mathilda, Paula, 
Marquez, Mohan, Sanchez, Jansen, Boekhoudt, 
Gnecco, Giel, Zambrano, Leto, Barret, Croes, 
Olarte, Perez Ramon, Pieters, Guerrero, Vrolijk, 
Antersijn, Coëllo, Damian, Rodulfo Baechler, 
Maduro, Orman, Hazell, Robles de Medina, van 
Poppel, Hoogwinkel, Oldendaal, Vanterpool, 
Krozendijk, Solagnier, Dirksz, Rodriguez y Rivas 


Ta invita tur amigo y conocir pa e acto di entiero 
cu lo tuma luga diahuebs, 11 di mei 2023 pa 4 
or di atardi, saliendo for di Misa Birgen di Fatima 
na Dakota y despues pa Santana Catolico na 
Savaneta. E resto mortal lo ta reposando desde 2 or 
di atardi den Misa Birgen di Fatima na Dakota. 


Adres pa condolencia ta Aurora Funeral Home y lo 
tuma luga diaranson, 10 di mei 2023 di 7 or pa 9 or 
di anochi. 


Nos ta pidi nos disculpa si nos por a lubida un of 
otro familiar den nos tristesa. Despues di entiero no 
ta ricibi bishita di condolencia na cas. 


Señor ta mi wardador, 
mi n’ tin falta di nada; 
Den cunucu di yerba bèrdè, e ta pone 
mi sosegá. 
E ta hiba mi na awa trankil, 
Pa mi bolbe haña forsa. 
Psalmo 23.1 


Cu inmenso tristeza na nos curazon 
pero agradecido na señor nos Dios pa 
tur locual e la significa pa nos, nos ta 
participa fallecimento di nos ruman y 
ser stima: 


Maria C. Paula 
Carinosamente yama “Choria” 
*09-04-1935 - †06-05-2023 


Na nomber di su: 
Yiu: Irving Clive Paula 


Nieto: Mark Angelo Paula 


Rumannan: 
† Dolores y † Sixto Arends-Paula y 
Famia. 
Johanna Citroën-Paula y Famia. 
† Norma y † Luis Erasmus – Paula y 
Famia. 
† Boechi y Lourdes Paula y Famia 
Edwina Paula 
† Sonia Stuit-Paula y † Henk Stuit 


Sobrino(a) nan: Jerry, Francis, Errol, 
Roy, Sandra, Mayra, Edsel, Angela, 
Louise, Junior, Debora, Judella, Elton, 
Roxanna, Wendell y demas Sobre 
Sobrinonan 


Primo y Primanan, Hijanan 


Demas famia, Amigonan y 
Conocirnan: Paula, Arends, Erasmus, 
Tromp, Stuit, Hoek, Nava, Vries, Jacobs, 
Burleson, v/Ommeren, Maduro, 
Hernandez, Figaroa, Rasmijn, Kock, 
Romero, Cardoze, Odor, Ridderstap, 
Statia, Rodriguez, Avila, Becker, Daal. 


Acto di entiero lo tuma lugar 
Diabierna,12 di mei 2023, na Misa San 
Francisco 
di Asis Pro-Catedral na Playa di 2or 
pa 4or di atardi despues lo Sali bai pa 
santana catholico playa 


Nos ta pidi nos disculpa si den nos 
tristesa nos por a lubida un of otro 
famia. 


Señor ta mi wardador, mi tin falta di nada; 
Den cunuco di yerba verde, e ta poni mi sosega. 
E ta hiba mi na fuente di awa 
fresco pa mi bolbe haya forsa. 
Psalmo 23 


Cu honda pena pero conforme cu boluntad di 
Dios nos ta anuncia fayecimento di nos Mama, 
Wela,y bisawela stima: 


Sra. Maria 
de Mey Wolff 
Cariñosamente jama “Mayo” ,” Chomai” 
Vuida di Quintin Nemencio de mey (Memechi) 
*10-01-1938 †07-05-2023 


Na nomber di su: 
yuinan: 
Efraim (Efi) y Jasmin de Mey 
Rudolfo(Ito) de Mey 
Lourdes (Luchi) de Mey 
Hubert(Sony) de Mey 
Leonardo (Leo) de Mey 
Harold de Mey y compañera Mirna Ras 
†Kenneth (Kenny) de Mey 
Gino y Loren de Mey 


Nieta y Nietonan: Marisol y Johel, Philbert y 
Steffany, Faela y Pierre, Fayron y Jarro, Rachella 
y Rhoandy, Lou-Ann, Ivaline, Jerry, Julian, 
Kamryn, Quintin. 


Bisanieta y Bisanieto: 
Xenon, Jay-qion y Joheily, Mia, Leah y Khian, 
Xiolany y Joxienne 
Bryson y Zyon, Juelz 
Rumannan: 
†Juanita y †Marcolin Tromp 
†Claudio y Nata Wolff 
Boy y †Linda Wolff 
†Chepita y †Miguel Gamarra 
†Jossy y Nita Wolff 
Benny y Mina Wolff 
Tommy y Beatrix Wolff 
†Lidia y Frans Leest 
†David Wolff 


Su swa y cuñanan: 
Chonai de Mey y famia 
Shon le de Mey y famia 
Chommy de Mey y famia 
Sra.Vda Maria de mey famia 
Shon A de Mey y famia 
Milo de Mey y famia 
Feli de mey y famia 
Sra. Vda Deta de Mey y famia 
Tico y Altagracia de mey 


Subrina y subrino nan y Famia, primo y prima nan 
y famia, Comer y comper nan y famia, Iha nan y 
famia, Bisiñanan, famianan na Hulanda y Merca 


Amiga nan di cas: Shelly y Leo, Fael y Maria 
Wolff, Aura, Rosa, Ina, Tina Maduro, Maria Tromp 
Frias 


Famia: de Mey, Wolff, Giel, Tromp, Lopez, Leest, 
Gamarra, Gomez, Thiel, Richardson, Montero, 
Dirksz, Rosario, del Toro, Hiwat y de mas famia 
nan hopi pa mencionan. 


Acto di entiero ta tuma lugar diasabra 13 mei 
2023 for di 2 pm pa 4 pm na Royal Funeral Home 
y después pa santana católico na Noord. 


Disculpa cu si den nos tristesa nos por a lubida 
algún famia y conocirnan. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, 
nos ta participa fayecimento di: 
Jasselyne W. R. 
Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada. Den 
cunucu di yerba berde e ta ponemi sosega. E ta 
hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 


Francisco Maduro 
*20-09-1929 - †01-05-2023 


Acto di entiero lo wordo anuncia despues. 


Señor ta mi wardador mi no tin falta di nada. Den cunucu 
di yerbe berde e ta pone mi sosega. E ta hibami na awa 
tranquil pa mi bolbe haya forsa. - Salmo: 23 


Cu inmenso tristesa na nos curason, pero agradecido na 
tur locual e la nifica pa nos, nos ta participa fayecimento 
di nos Tata, Welo, bisa Welo stima: 


Sr. Theodoor Santiago Farro 
Mihor conoci como: 
“Dodo di Ina” 
Ex trahado di ACI, Ministerraad, Douane. 
*26 - 03 – 1931 - †03 - 05 - 2023 


Na nomber di su mayor nan d.f.m. 
† Catharina Christiaans 
† Rey Farro 


Na nomber di su: 
Esposa stima: † Catharina Farro-Tromp 


Yiunan: Ludwina “Winnie” y †Andre Pak-Farro 
Maria Farro 
Stella Farro 
Frida y †Jossy La Rosa-Farro 
Lita Farro 
Robert Farro y Paulita Maduro 
Theodoor “Doy” Farro y Deta Rasmijn 
Irma y Franklin Eckmeyer-Farro 
Albertico ‘Tico” Farro y Corrie Broekhuizen 
Milca y Tico Tromp-Farro 
Richi Kock 


Nieto y Nieta nan: Patricia Pak y Famia, Carolina Pak y 
Famia, Natasha Pak y Famia, †Enid Tromp-Delle y Famia, 
Norman Delle, Siegfried Kelly y Famia, Francis Joëll La Rosa 
y Famia, Jacqueline La Rosa y Famia, Jessica Figaroa-Farro 
y famia, Stefano Farro, 
Franco Eckmeyer, Franklin Eckmeyer y Famia, Cathline 
Eckmeyer y Famia, Alberto Farro y famia, Nathalie Farro, 
Liliana Farro, We-Ling Tromp y Famia, Mai sai Tromp y 
Famia, Raize-Ling Tromp y Famia, Nai-Ling Tromp y Famia, 
Makanaki Tromp, Ryan Irausquin. 


Bisanieto y Bisanieta nan. 
Tatara Nieto. 


Rumanan: †Editha y †Casper Faro-Farro y Famia, 
Hyacintha y †Egidio Tromp-Farro y Famia, 
Simona y Reinier Dreifschor y Famia 
†Clemente y †Conchita Christiaans-Farro 


Suegra y Suegro: +Engelberta y +Luciano Tromp-Britten 


Cuñanan: 
†Asuncion y † Aurelio Quandus-Tromp y Famia, 
†Anna y †Fransisco Ridderstaat-Tromp y Famia, 
†Pablo y †Theresita Tromp-Tromp y Famia, 
†Clara y †Otilio Tromp-Tromp y Famia, 
Juan Y †Julieta Tromp-Tromp y Famia, 
†Fermina y †Bernardo Tromp-Tromp y Famia, 
Thomasa y †Fransiscus Quandus-Farro y Famia, 


Subrino y Subrina nan 
Prima y Primo nan 
Comer y Comper nan 
Iha nan 
Amiga Y Amigo nan di cas mucho pa menshona. 
Bon Bisiña nan 


Grupo nan: 
Harley Davidson, 
Domino, 
Billiard, 
Futbol. 


Amigo y Amiga nan, Conociernan y demas Famia: 
Farro, Tromp, Cristiaans, Britten, Pak, Delle, Kelly, La 
rosa, Eckmeyer, Broekhuizen, Faro, Dreifschor, Rasmijn, 
Figaroa, Croes, Gomez, Kock, Boekhoudt, Jacobs, Leest, 
Ridderstaat, Quandus, Angela, Ridderstap, Baarh, Maduro, 
Cathalina, Geerman, Esser, Franken, Luidens, Fingal, Lacle, 
Van Der Biezen, Wolf, Lesier, Frans, Jazagarai, De Palm, 
Donker, Arends, Gomez, Ras. 


Disculpa nos, si den nos dolor y tristesa nos por a lubida un 
of otro famia, pero bo ta den nos curason. 


Ta invita tur Amigo, Bisiña y Conosiernan y Grupo pa asisiti 
na acto di entiero cual lo tuma lugar Diabierna 12 di 
Mei 2023 saliendo for di misa di Sta Anna 4or di atardi pa 
Santana Catholico di Noord. 


Nos defunto Stima “Papa” “Pachi” “DoDo” Lo ta reposa 
for di 2or di Merdia den Misa Sta Anna. 
Alaves tin oportunidad pa condoleer y despedi di nos 
defunto stima Diahuebs 11 di Mei 2023 na Aurora Funeral 
Home di 6or di atardi pa 9or di anochi. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu tristeza profundo nos kier a anuncia 
fayecimento di: 
Yvette P. Curiel-Grant 
*01-02-1964 †09-05-2023 
Acto di despedida lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”. - Salmo 33 


Cu inmenso dolor na nos curason, nos ta 
participa fayecimento di: 


Dominico L. Gomes 
*09-12-1960 - †09-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


A fayece cristianamente na edad di 91 aña, 
nos mama, wela y bisawela stima 
Sra. Lucila Dirksz-Arends 
Mihor conoci como: “Chila”, “Dudu” of “Ma” 
*31-10-1931 - †09-05-2023 


Acto di entiero lo wordo anuncia despues. 


Gradicimento / Invitacion 


Den nomber di su yuinan, nieto(a) 
nan,bisanieto(a)nan,rumannan y demas famia 
kier a gradici tur esnan cu na un manera of otro 
a mustra nan atencion durante fayecimento y 
entiero di nos defunto stima: 


Danilda Maria Roos 
“Maritsa” 


Un danki na Aurora Funeral Home pa nan bon 
servicio y atencion. 
Alabes kier a hasi un invitacion pa tres Santo 
Sacrificio di misa cual lo tuma luga na San 
Francisco di Asis Pro-Cathedral na Playa. 
Diahuebs, 11 mei 2023 pa 7.00 pm 
Diabierna, 12 mei 2023 pa 7.00 pm 
Diasabra, 13 mei 2023 pa 7.00 pm 
Boso presencia lo ta altamente aprecia. 


Gradicimento 


Den nomber di su rumanan y sobrino(a)nan y 
demas famia nos kier a gradici tur esnan cu di un 
of otro manera a mustra nan atencion y sosten 
durante enfermedad, fayecimento y entiero di 
nos defunto stima: 


Martina “Ina” Ras 


Boso muestra di atencion tabata un gran 
consuelo pa nos. Un danki ta bay pa tur cu a 
manda un whatsapp of manda mensahe. Tambe 
esnan cu a hasi un donacion na Wilhelmina 
Kanker Fonds. Un danki special ta bay pa dr. 
Anaya, dr. di cas dr. Anthony, su specialistanan 
dr. Steward, dr. Sanches y dr. Texier. Tambe nos ta 
gradici Wit Gele Kruis y pader Spila. 


Alaves nos kier a participa cu nos ta bay tin 3 
Santo Sacrificio di misa na Misa Immaculada 
Concepcion na Santa Cruz pa descanso di alma 
di nos defunto stima. E santo sacrificionan lo ta 
ariba diahuebs, diabierna y diasabra, dianan 11, 
12 y 13 di mei pa 7or di anochi. 


